10 เชฟที่โด่งดังมาจากรายการมาสเตอร์เชฟไทยแลนด์

อีกหนึ่งรายการโทรทัศน์ที่ได้รับการตอบรับที่ดีจากผู้คนทางบ้าน ด้วยเทคนิคการดำเนินรายการที่ไม่น่าเบื่อ ตื่นเต้นตลอดเวลา และผู้ชมยังได้รับความรู้ดี ๆ และเทคนิค เคล็ดลับการทำอาหารจากเชฟผู้เข้าร่วมรายการต่าง ๆ สำหรับรายการมาสเตอร์เชฟไทยแลนด์ ที่ได้ทำให้เชฟโด่งดังมาแล้วหลายต่อหลายคน และในบทความวันนี้ พวกเรามี 10 เชฟที่โด่งดังมาจากรายการนี้  มาฝากกันค่ะ

1. เชฟหมอตั้ม–ดิษกุลประสิทธิ์เรืองสุข

จริง ๆ แล้วเขาคนนี้เป็นแพทย์ แต่ด้วยความรักในการทำอาหาร จึงทำให้เขานั้นตัดสินใจเข้าร่วมแข่งขันในรายการมาสเตอร์เชฟในซีซัน 2 และปัจจุบันเขานั้นได้ลงหุ้นกับเพื่อน ๆ ก่อตั้งร้านเบเกอรี่ ขายขนมหวานเพื่อสุขภาพ โดยรังสรรค์เมนูอาหารหวานต่าง ๆ ที่ทำจากวัตถุดิบที่มีคุณภาพ และที่สำคัญคือไม่อ้วนอีกด้วย และชื่อร้านของเขาคือ Atomic Pills

2. เชฟแก้ว–ปวีณ์นุชและเชฟผึ้ง–ปุญญเนตร

สองสาวจากรายการมาสเตอร์เชฟที่ได้ร่วมกันเปิดร้านอาหารที่ชื่อว่า Le Lapin โดยได้รับแรงบันดาลใจมาจากภาพยนตร์เรื่อง Alice in Wonderland ซึ่งบอกเลยว่า ทั้งคู่มีความคิดสร้างสรรค์ที่บรรเจิดมาก ๆ โดยอาหารที่ทั้งสองได้ร่วมกันคิดค้นนั้น มีความแปลกใหม่ และเป็นเอกลักษณ์มากเลยทีเดียว

3. เชฟปอนด์–สหดลตันตราพิมพ์

ปัจจุบันเขาคนนี้ได้เปิดร้านอาหารเป็นของตัวเอง ด้วยความชอบส่วนตัวบวกกับพรสวรรค์ด้านการทำอาหาร ทำให้เขาคนนี้ได้รังสรรค์เมนูข้าวราดแกงกะหรี่ต่าง ๆ โดยผ่านการทดสอบหลายต่อหลายครั้งจนได้สูตรที่ลงตัว และเป็นสูตรเฉพาะ ซึ่งร้านของเขามีชื่อว่า I am Curry

4. เชฟชานนท์เรืองศรี

ด้วยความรักในเมนูไก่ทอด เขาจึงคิดค้นสูตร และประยุกต์รสชาติของวัตถุดิบของอาหารไทยเข้ากับไก่ทอดที่กรอบของเกาหลี ปัจจุบันเขาเป็นเจ้าของร้านกะโต๊ก กะต๊าก ที่มีเมนูไก่ทอดเกาหลีทานคู่กับซอสต่าง ๆ ที่มีกลิ่นอายของความเป็นไทยได้อย่างลงตัว